Η **Χειμερινή Ώρα Σιγκαπούρης** (**SST**) ή **Waktu Piawai Singapura (WPS)** στα μαλαϊκά, επίσης γνωστή ως **Ώρα Σιγκαπούρης (SGT)** χρησιμοποιείται στη Σιγκαπούρη και είναι 8 ώρες μπροστά από τον UTC (UTC+08:00).

Ιστορία
-------

Ως μέρος της Βρετανικής Μαλαισίας, η Σιγκαπούρη αρχικά χρησιμοποίησε τη Μαλαϊκή ώρα, η οποία ήταν 7 ώρες και 30 λεπτά μπροστά από τον GMT.

Μετά την Ιαπωνική κατοχή, η Μαλαισία υιοθέτησε την ώρα Τόκιο στην GMT+9 στις 15 Φεβρουαρίου του 1942. Αν και οι επίσημες συναντήσεις γίνονταν σύμφωνα με την ώρα Τόκιο ήταν κοινή πρακτική να κρατώνται δύο διαφορετικές ώρες: η ώρα πριν τη κατοχή στο σπίτι και η ώρα Τόκιο στα προσωπικά ρολόγια.

Στο τέλος του Β΄ Παγκοσμίου Πολέμου και την επιστροφή της Μαλαισίας στη Βρετανία, η Σιγκαπούρη επανήλθε στη προπολεμική ζώνη ώρας.

### Θερινή ώρα στη Σιγκαπούρη

Αν και η Σιγκαπούρη προς το παρόν δεν χρησιμοποιεί τη θερινή ώρα κατά την παραδοσιακή έννοια του όρου λόγω της τροπικής τοποθεσίας, μια μορφή θερινής ώρας, χρησιμοποιώντας μια μετατόπιση 20 λεπτών, εισήχθη σε ετήσια βάση από το Νομοθετικό Συμβούλιο των Οικισμών των Στενών 1933, ενώ μια προηγούμενη προσπάθεια εγκαταλείφθηκε το 1920. Αυτή η μετατόπιση εγκρίθηκε επίσημα ως πρότυπο στη Σιγκαπούρη το 1936 και το 1941 η μετατόπιση αυξήθηκε σε 30 λεπτά, όπως και στη πρόταση του 1920. 

### Μαλαισιανή τυποποίηση

Το 1981, η Μαλαισία αποφάσισε να τυποποιήσει την ώρα σε όλη την επικράτειά της στην ενιαία UTC+08:00. Η Σιγκαπούρη αποφάσισε να ακολουθήσει το παράδειγμά τους, επικαλούμενη επιχειρηματικά και ταξιδιωτικά προγράμματα. Η αλλαγή τέθηκε σε ισχύ την 1η Ιανουαρίου 1982, όταν η Σιγκαπούρη μετακινήθηκε μισή ώρα προς τα εμπρός, δημιουργώντας τη "Χειμερινή Ώρα Σιγκαπούρης" (SST). Η SST είναι οκτώ ώρες μπροστά από τον UTC και είναι συγχρονισμένη με το Χονγκ Κονγκ, την Ταϊπέι, το Πεκίνο, τηΜανίλα και το Περθ. 

| Περίοδος σε χρήση | Διαφορά ώρας από τον UTC(GMT πριν από τις 1 Ιανουαρίου 1972) | Μεσημβρινός αναφοράς |
| --- | --- | --- |
| Πριν από τις 1 Ιουνίου 1905 | UTC+6ω 55λ 25δ | 103° 51' 16" Α |
| 1 Ιουνίου 1905 – 31 Δεκεμβρίου 1932 | UTC+07:00 | 105° 00' 00" Α |
| 1 Ιανουαρίου 1933 – 31 Αυγούστου 1941 | UTC+07:20 | 110° 00' 00" Α |
| 1 Σεπτεμβρίου 1941 – 15 Φεβρουαρίου 1942 | UTC+07:30 | 112° 30' 00" Α |
| 15 Φεβρουαρίου 1942 – 11 Σεπτεμβρίου 1945 | UTC+09:00 | 135° 00' 00" Α |
| 12 Σεπτεμβρίου 1945 – 31 Δεκεμβρίου 1981 | UTC+07:30 | 112° 30' 00" Α |
| 1η Ιανουαρίου 1982 – σήμερα | UTC+08:00 | 120° 00' 00" Α |

Χρονομέτρης
-----------

Το Εργαστήριο Ώρας και Συχνότητας του Εθνικού Κέντρου Μετρολογίας καθιερώνει, διατηρεί και διαδίδει την εθνική κλίμακα ώρας της Σιγκαπούρης, η οποία είναι η Συντονισμένη Παγκόσμια Ώρα της Σιγκαπούρης, UTC (SG) και η Χειμερινή Ώρα Σιγκαπούρης (SST). Το κέντρο τοποθετεί την SST στη διεθνή κλίμακα ώρας, τη UTC, μέσω τακτών χρονικών συγκρίσεων με την τεχνική All-In-View του Παγκόσμιου Συστήματος Εντοπισμού Θέσης (GPS) κάτω από ένα παγκόσμιο δίκτυο περίπου σαράντα εθνικών τυποποιημένων εργαστηρίων.

Βάση δεδομένων ζώνης ώρας IANA
------------------------------

Η Βάση δεδομένων ζώνης ώρας IANA περιέχει μία ζώνη για τη Σιγκαπούρη στο αρχείο zone.tab:

| Κωδικός χώρας\* | Συντεταγμένες\* | TZ\* | Σχόλιο | Μορφή | Μετατόπιση UTC | Μετατόπιση UTC θερινής ώρας | Σημειώσεις |
| --- | --- | --- | --- | --- | --- | --- | --- |
| SG | +0117+10351 | Asia/Singapore |  | Κανονική | +08:00 | +08:00 |  |

Δείτε επίσης
------------

* Κοινή Ώρα ASEAN
* Ώρα στην Ινδονησία
* Ώρα στη Μαλαισία

Παραπομπές
----------

1. ↑  «Press Release on Time Zone Adjustment». *National Archives of Singapore*. 20 Δεκεμβρίου 1981. Αρχειοθετήθηκε από το πρωτότυπο (PDF) στις 15 Ιουλίου 2018. Ανακτήθηκε στις 17 Ιουλίου 2018.
2. ↑  «Why is Singapore in the "Wrong" Time Zone?». *nus.edu.sg*. 28 Ιουνίου 2012. Αρχειοθετήθηκε από το πρωτότυπο στις 28 Ιουλίου 2010. Ανακτήθηκε στις 17 Ιουλίου 2018.
3. ↑  «National Time Scale of Singapore and Time-Dissemination». *a-star.edu.sg*.

Εξωτερικοί σύνδεσμοι
--------------------

* Χειμερινή Ώρα Σιγκαπούρης
* Εθνικό Κέντρο Μετρολογίας